C 47/102
FI
Euroopan unionin virallinen lehti
7.2.2023
Keskiviikko 6. heinäkuuta 2022
P9_TA(2022)0284
Serbiaa koskeva vuoden 2021 kertomus Euroopan parlamentin päätöslauselma 6. heinäkuuta 2022 Serbiaa koskevasta komission vuoden 2021 kertomuksesta (2021/2249(INI)) (2023/C 47/08)
Euroopan parlamentti, joka — ottaa huomioon Euroopan yhteisöjen ja niiden jäsenvaltioiden sekä Serbian tasavallan vakautus- ja assosiaa­ tiosopimuksen (1), joka tuli voimaan 1. syyskuuta 2013, — ottaa huomioon Serbian 19. joulukuuta 2009 jättämän Euroopan unionin jäsenyyshakemuksen, — ottaa huomioon 12. lokakuuta 2011 annetun komission lausunnon Serbian hakemuksesta Euroopan unionin jäseneksi (COM(2011)0668), 1. maaliskuuta 2012 tehdyn Eurooppa-neuvoston päätöksen myöntää Serbialle ehdokasmaan asema ja 27.–28. kesäkuuta 2013 tehdyn Eurooppa-neuvoston päätöksen avata EU-jäsenyysneuvottelut Serbian kanssa, — ottaa huomion 19.–20. kesäkuuta 2003 Thessalonikissa pidetyn Eurooppa-neuvoston kokouksen puheenjohtajan päätelmät, — ottaa huomioon 17. toukokuuta 2018 pidetyn EU:n ja Länsi-Balkanin huippukokouksen antaman Sofian julistuksen, — ottaa huomioon 6. toukokuuta 2020 pidetyn EU:n ja Länsi-Balkanin huippukokouksen antaman Zagrebin julistuksen, — ottaa huomioon 6. lokakuuta 2021 pidetyn EU:n ja Länsi-Balkanin huippukokouksen antaman Brdon julistuksen, — ottaa huomioon 28. elokuuta 2014 käynnistetyn Berliinin prosessin ja 5. heinäkuuta 2021 pidetyn kahdeksannen Berliinin prosessin huippukokouksen, — ottaa huomioon 10. marraskuuta 2020 Sofiassa pidetyn huippukokouksen, yhteisistä alueellisista markkinoista 9. marraskuuta 2020 annetun Länsi-Balkanin johtajien julkilausuman ja Länsi-Balkanin vihreästä toimintaohjelmasta 10. marraskuuta 2020 annetun Sofian julkilausuman, — ottaa huomioon 10. kesäkuuta 1999 annetun YK:n turvallisuusneuvoston päätöslauselman 1244, 22. heinäkuuta 2010 annetun Kansainvälisen tuomioistuimen neuvoa-antavan lausunnon Kosovon yksipuolisen itsenäisyysjulistuksen kansainvälisen oikeuden mukaisuudesta ja 9. syyskuuta 2010 annetun YK:n yleiskokouksen päätöslauselman 64/298, jossa pantiin merkille Kansainvälisen tuomioistuimen lausunnon sisältö ja pidettiin myönteisenä EU:n valmiutta helpottaa Serbian ja Kosovon välistä vuoropuhelua, — ottaa huomioon 19. huhtikuuta 2013 tehdyn ensimmäisen sopimuksen Serbian ja Kosovon hallitusten välisten suhteiden normalisointia koskevista periaatteista ja 25. elokuuta 2015 tehdyt sopimukset sekä käynnissä olevan EU:n tuella käytävän vuoropuhelun suhteiden normalisoimiseksi, — ottaa huomioon 5. helmikuuta 2020 annetun komission tiedonannon ”Liittymisprosessin tehostaminen – Uskottavat jäsenyysnäkymät Länsi-Balkanin maille” (COM(2020)0057), — ottaa huomioon 6. lokakuuta 2020 annetun komission tiedonannon ”Länsi-Balkanin talous- ja investointisuunnitelma” (COM(2020)0641) ja 6. lokakuuta 2020 annetun komission yksiköiden valmisteluasiakirjan ”Guidelines for the Implementation of the Green Agenda for the Western Balkans” (SWD(2020)0223), — ottaa huomioon liittymistä valmistelevan tukivälineen (IPA III) perustamisesta 15. syyskuuta 2021 annetun Euroopan parlamentin ja neuvoston asetuksen (EU) 2021/1529 (2),
(1) (2)
EUVL L 278, 18.10.2013, s. 16.
EUVL L 330, 20.9.2021, s. 1.